Președintele Comisiei Europene a remarcat că Viorica Dăncilă este al cincilea premier român cu care se întâlnește de la începutul mandatului său și și-a exprimat speranța că „acest ciclu se va opri”.

Din păcate pentru România, vizita Vioricăi Dăncilă a venit într-un moment în care liderii europeni au griji mai importante. Ieri, Juncker l-a numit pe directorul său de cabinet, germanul Martin Selmayr, în postul de secretar general al Comisiei Europene, funcția cu cel mai înalt rang în cadrul administrației instituției.

Promovarea neașteptată a lui Selmayr a stârnit nemulțumire printre oficialii europeni, care consideră că Germania are prea multă influență în deciziile care se iau la Bruxelles.

Sursa: PresOne